pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รัฐบาล โดยกระทรวงวัฒนธรรมร่วมกับกระทรวงการต่างประเทศ เปิดนิทรรศการเพื่อเฉลิมฉลองความสัมพันธ์ทางการทูต ๑๓๐ ปี ไทย-ญี่ปุ่น เรื่อง “ประเทศไทย: แดนแห่งความรุ่งโรจน์ในพระพุทธศาสนา"
วันอังคารที่ 4 กรกฎาคม 2560
รัฐบาล โดยกระทรวงวัฒนธรรมร่วมกับกระทรวงการต่างประเทศ เปิดนิทรรศการเพื่อเฉลิมฉลองความสัมพันธ์ทางการทูต ๑๓๐ ปี ไทย-ญี่ปุ่น เรื่อง “ประเทศไทย: แดนแห่งความรุ่งโรจน์ในพระพุทธศาสนา"
พลเอก ธนะศักดิ์ ปฏิมาประกร รองนายกรัฐมนตรี เป็นประธานพิธีเปิดนิทรรศการเพื่อเฉลิมฉลองความสัมพันธ์ทางการทูต ๑๓๐ ปี ไทย-ญี่ปุ่น เรื่อง “ประเทศไทย: แดนแห่งความรุ่งโรจน์ในพระพุทธศาสนา"
เมื่อวันที่ ๓ กรกฎาคม ๒๕๖๐ เวลาประมาณ ๑๔.๐๐น. (ตามเวลาท้องถิ่นประเทศญี่ปุ่น) พลเอก ธนะศักดิ์ ปฏิมาประกร รองนายกรัฐมนตรี เดินทางไปเป็นประธานเปิดนิทรรศการเพื่อเฉลิมฉลองความสัมพันธ์ทางการทูต ๑๓๐ ปี ไทย-ญี่ปุ่น เรื่อง “ประเทศไทย: แดนแห่งความรุ่งโรจน์ในพระพุทธศาสนา" ณ พิพิธภัณฑสถานแห่งชาติ โตเกียวประเทศญี่ปุ่น โดยมีนางฉวีรัตน์ เกษตรสุนทร ผู้ช่วยรัฐมนตรีประจํากระทรวงวัฒนธรรม นายกฤษศญพงษ์ ศิริ ปลัดกระทรวงวัฒนธรรม นายอนันต์ ชูโชติ อธิบดีกรมศิลปากร ผู้อํานวยการพิพิธภัณฑสถานแห่งชาติ โตเกียว ประธานบริษัทนิเคอิ และผู้มีเกียรติเข้าร่วมในพิธี
พลเอกธนะศักดิ์ กล่าวว่านิทรรศการเพื่อเฉลิมฉลองความสัมพันธ์ทางการทูต ๑๓๐ ปี ไทย-ญี่ปุ่น เรื่อง “ประเทศไทย: แดนแห่งความรุ่งโรจน์ในพระพุทธศาสนา" ครั้งนี้เป็นสิ่งที่แสดงถึงประเทศไทยและประเทศญี่ปุ่น มีการติดต่อกันมากว่า ๖๐๐ ปี และได้เริ่มสถาปนาความสัมพันธ์ทางการทูตอย่างเป็นทางการ เมื่อ ๑๓๐ ปีมาแล้ว โดยทั้งสองประเทศมีความสัมพันธ์อันดีต่อกันในหลาย ๆ ด้าน ซึ่งล้วนมีรากฐานมาจากพระราชไมตรีอันใกล้ชิดระหว่างพระราชวงศ์ญี่ปุ่น และพระราชวงศ์ไทย โดยได้มีการแลกเปลี่ยนการเยือนระหว่างกันในทุกระดับอย่างสม่ําเสมอ นอกจากนี้ คนไทยและคนญี่ปุ่น มีความคล้ายกันหลายประการ เช่น การนับถือพุทธศาสนา และการมีพื้นฐานการดํารงชีวิตมาจากสังคมเกษตรกรรม
รองนายกรัฐมนตรี กล่าวต่อไปว่า ในโอกาสเฉลิมฉลองความสัมพันธ์ทางการทูต ๑๓๐ ปี ไทย-ญี่ปุ่น รัฐบาลไทย โดยกระทรวงวัฒนธรรมและกระทรวงการต่างประเทศ ได้จัดกิจกรรมแลกเปลี่ยนทางวัฒนธรรมครั้งสําคัญนี้ โดยได้นําโบราณวัตถุ ศิลปวัตถุชิ้นเยี่ยมที่แสดงถึงประวัติศาสตร์ทุกสมัยของประเทศไทยจากพิพิธภัณฑสถานแห่งชาติ ๑๗ แห่ง และหอสมุดแห่งชาติ รวม ๑๑๖ รายการ มาจัดแสดง ณ พิพิธภัณฑสถานแห่งชาติ โตเกียว ระหว่างวันที่ ๔ กรกฎาคม - ๒๗ สิงหาคม พุทธศักราช ๒๕๖๐ บางชิ้นไม่เคยอนุญาตให้นําออกไปจัดแสดงนอกประเทศไทย ได้แก่ บานประตูไม้แกะสลักพระวิหารวัดสุทัศนเทพวราราม ซึ่งเป็นงานฝีพระหัตถ์พระบาทสมเด็จพระพุทธเลิศหล้านภาลัย และได้รับทุนสนับสนุนด้านการอนุรักษ์จากมูลนิธิซูมิโตโม ประเทศญี่ปุ่น รวมทั้ง โบราณวัตถุ ศิลปวัตถุ ของวัดราชประดิษฐสถิตมหาสีมาราม ซึ่งได้รับการสนับสนุนด้านการอนุรักษ์จากสถาบันวิจัยมรดกทางวัฒนธรรมแห่งชาติ กรุงโตเกียว (NRICPT) และได้นํามาจัดแสดงในนิทรรศการพิเศษครั้งนี้ด้วย หวังว่าจะช่วยส่งเสริมให้ผู้เข้าชมได้รับความรู้ ความเข้าใจในมรดกศิลปวัฒนธรรมไทย อีกทั้งตระหนักถึงความร่วมมือและมิตรไมตรีที่ดีต่อกันของสองประเทศที่มั่นคงยั่งยืนต่อไป
รัฐบาลไทย-ข่าวทำเนียบรัฐบาล-บริษัท ขนส่ง จำกัด ชวนคุณแม่ร่วมส่งนมแม่แช่แข็งฟรี ผ่านโครงการ “บขส. ส่งความรักจากอ้อมอกแม่สู่ลูก”
วันจันทร์ที่ 20 สิงหาคม 2561
บริษัท ขนส่ง จํากัด ชวนคุณแม่ร่วมส่งนมแม่แช่แข็งฟรี ผ่านโครงการ “บขส. ส่งความรักจากอ้อมอกแม่สู่ลูก”
ายจิรศักดิ์ เยาว์วัชสกุล กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม กล่าวว่า เนื่องในโอกาสวันเฉลิมพระชนมพรรษา สมเด็จพระนางเจ้าสิริกิติ์พระบรมราชินีนาถ ในรัชกาลที่ 9 ทรงเจริญพระชนมพรรษา 86 พรรษา 12 สิงหาคม 2561 บขส. ได้จัดโครงการ
“บขส. ส่งความรักจากอ้อมอกแม่สู่ลูก” ให้บริการส่งนมแม่แช่แข็ง ผ่านบริการรับ - ส่งพัสดุภัณฑ์ “One day One night” ส่งเช้าถึงเย็น ส่งเย็นถึงเช้าทั่วทุกภูมิภาคในประเทศไทยโดยไม่เสียค่าใช้จ่าย ตั้งแต่บัดนี้ถึงวันที่ 31 ธันวาคม 2561 โดยผู้ใช้บริการสามารถนําส่งนมแม่แช่แข็งพร้อมเตรียมเอกสารสําเนาใบสูติบัตรของบุตรสําเนาทะเบียนบ้านหรือบัตรประชาชน เป็นหลักฐานแนบเข้าร่วมโครงการฯ ได้ที่ งานรับ - ส่งพัสดุภัณฑ์ สถานีขนส่งผู้โดยสารกรุงเทพ (จตุจักร) สถานีขนส่งผู้โดยสารกรุงเทพ (ถนนบรมราชชนนี) สถานีเดินรถรังสิต และสถานีเดินรถทั่วประเทศ สอบถามข้อมูลเพิ่มเติมได้ที่ Call Center 1490 เรียก บขส. งานรับ - ส่งพัสดุภัณฑ์ โทรศัพท์ 0 2537 8480 และ www.transport.co.th
รัฐบาลไทย-ข่าวทำเนียบรัฐบาล-ทส. ร่วมสวดมนต์ข้ามปี ต้อนรับปีใหม่ พุทธศักราช 2561
วันพุธที่ 3 มกราคม 2561
ทส. ร่วมสวดมนต์ข้ามปี ต้อนรับปีใหม่ พุทธศักราช 2561
ทส. ร่วมสวดมนต์ข้ามปี ต้อนรับปีใหม่ พุทธศักราช 2561
เมื่อวันอาทิตย์ที่ 31 ธันวาคม 2560 เวลา 22.30 น. นายวิจารย์ สิมาฉายา ปลัดกระทรวงทรัพยากรธรรมชาติและสิ่งแวดล้อม เป็นประธานฝ่ายฆราวาส นําคณะผู้บริหารระดับสูง ข้าราชการ พนักงานและเจ้าหน้าที่ในสังกัดกระทรวงทรัพยากรธรรมชาติและสิ่งแวดล้อม ตลอดจนพุทธศาสนิกชนทุกหมู่เหล่า ร่วมสวดมนต์ข้ามปี ต้อนรับปีใหม่พุทธศักราช 2561 เพื่อเป็นสิริมงคลรับปีใหม่ ณ วัดแก้วฟ้าจุฬามณี เขตดุสิต กรุงเทพมหานคร โดยมี พระครูสุภกิจจานุรักษ์ เจ้าอาวาสวัดแก้วฟ้าจุฬามณี เป็นประธานฝ่ายสงฆ์ในพิธีดังกล่าว
รัฐบาลไทย-ข่าวทำเนียบรัฐบาล-กระทรวงเกษตรฯ เปิดประชุมวิชาการกรมการข้าว
วันพฤหัสบดีที่ 16 มีนาคม 2560
กระทรวงเกษตรฯ เปิดประชุมวิชาการกรมการข้าว
กระทรวงเกษตรฯ เปิดประชุมวิชาการกรมการข้าว เพื่อเป็นเวทีแลกเปลี่ยนเรียนรู้จากผู้เชี่ยวชาญแต่ละด้าน มุ่งพัฒนาระบบการผลิตข้าวของประเทศอย่างมั่นคงและยั่งยืน
นายธีรภัทร ประยูรสิทธิ ปลัดกระทรวงเกษตรและสหกรณ์ กล่าวในโอกาสเป็นประธานพิธีเปิดการประชุมวิชาการกรมการข้าว ครั้งที่ 1 ประจําปี 2560 จัดขึ้นระหว่างวันที่ 16 - 18 มีนาคม 2560 ณ โรงแรมรามาการ์เด้นส์ กรุงเทพฯ ว่า ตามที่รัฐมนตรีว่าการกระทรวงเกษตรและสหกรณ์ (พลเอกฉัตรชัย สาริกัลยะ) ได้กําหนดแผนการดําเนินงานตาม “ยุทธศาสตร์ A4” ขึ้น เพื่อขับเคลื่อนนโยบายภาคการเกษตรเข้าสู่การเป็น “ไทยแลนด์ 4.0” โดยมีเป้าหมายยกระดับคุณภาพชีวิตเกษตรกรให้มีรายได้มั่นคง สอดคล้องกับนโยบายรัฐบาลที่จะพัฒนาประเทศให้ก้าวสู่ยุค “ไทยแลนด์ 4.0” โดยในส่วนของการปรับเปลี่ยนระบบการผลิตในภาคการเกษตร โดยเฉพาะสินค้าข้าวที่เป็นสินค้าปฐมภูมิ และมีมูลค่าต่ํา ควรได้รับการพัฒนาในการสร้างมูลค่าเพิ่ม ซึ่งการขับเคลื่อนนโยบายดังกล่าวให้ประสบผลสําเร็จนั้น คือการสร้างนวัตกรรมการผลิตข้าวและการสร้างมูลค่าเพิ่ม ที่มีเป้าหมายในการวิจัยและพัฒนาด้านวิทยาศาสตร์ เทคโนโลยี ความคิดสร้างสรรค์ในการผลิตข้าว โดยใช้เทคโนโลยีขั้นสูง เปลี่ยนข้าวให้เป็นสินค้าที่มีคุณภาพสูง ทําให้เป็นอาหารสุขภาพ หรือผลิตภัณฑ์เสริมอาหารที่มีมูลค่าสูง รวมทั้งเปลี่ยนการผลิตข้าวแบบดั้งเดิม ให้เป็นแบบสมัยใหม่ที่มีความแม่นยํา ตลอดจนมีความสมดุลกับความต้องการของตลาดทั้งในประเทศและต่างประเทศ ดังนั้น กระทรวงเกษตรและสหกรณ์ โดยกรมการข้าวจึงจัดการประชุมวิชาการข้าวขึ้น เพื่อเป็นเวทีแลกเปลี่ยนความคิดเห็นระหว่างนักวิชาการ และผู้เกี่ยวข้อง รวมทั้งเป็นการเพิ่มขีดความสามารถในการปฏิบัติงานของบุคลากรกรมการข้าว ให้สามารถขับเคลื่อนองค์กรให้เกิดประสิทธิภาพและประสิทธิผล ตลอดจนนําเสนอผลงานวิชาการด้านข้าวทุกมิติ ตั้งแต่การปรับปรุงพันธุ์ เทคโนโลยีการผลิต การผลิตเมล็ดพันธุ์ข้าวคุณภาพดีให้เพียงพอ ระบบส่งเสริมและเผยแพร่เทคโนโลยีสู่ชาวนา การเพิ่มมูลค่าข้าว การตรวจรับรองเพื่อสร้างมาตรฐานข้าวไทยและระบบสารสนเทศที่ทันสมัยนําไปสู่การพัฒนาระบบการผลิตข้าวของประเทศอย่างมั่นคง และยั่งยืน
นายอนันต์ สุวรรณรัตน์ อธิบดีกรมการข้าว กล่าวเพิ่มเติมว่า การประชุมวิชาการในครั้งนี้ ประกอบด้วยการมอบโล่รางวัล ศูนย์วิจัยข้าวดีเด่น ศูนย์เมล็ดพันธุ์ข้าวดีเด่น และคนดีศรีข้าว พร้อมทั้งการบรรยายพิเศษ โดยผู้เชี่ยวชาญในสาขาที่เกี่ยวข้อง อาทิ การบรรยายพิเศษ เรื่อง สถานการณ์ข้าวไทยในตลาดส่งออก โดย รองศาสตราจารย์สมพร อิศวิลานนท์ นักวิชาการอาวุโส สถาบันคลังสมองของชาติ การบรรยายพิเศษ เรื่อง การเตรียมความพร้อมด้านการเกษตรไทย เพื่อรองรับนโยบาย "ไทยแลนด์ 4.0” โดย ดร.สัมพันธ์ ศิลปนาฎ ประธานและผู้จัดการทั่วไป บริษัท เวสเทิร์นดิจิทัลคอร์ปอเรชั่น จํากัด การบรรยายพิเศษ เรื่อง คุณภาพของแป้งข้าวพันธุ์ต่างๆ ในมุมมองของภาคเอกชน โดย นายปราโมทย์ เต็มพร้อม บริษัท มีนามีข้าว จํากัด และการนําเสนอผลงานวิชาการด้านข้าว โดยนักวิชาการของกรมการข้าว นอกจากนี้ยังมีการจัดนิทรรศการแสดงผลงานวิจัยของนักวิชาการสาขาต่าง ๆ โดยผู้เข้าร่วมประชุมประกอบด้วย ผู้บริหารกรมการข้าว ผู้อํานวยการสํานัก ผู้อํานวยการกอง ผู้เชี่ยวชาญ ผู้อํานวยการศูนย์วิจัยข้าว ผู้อํานวยการศูนย์เมล็ดพันธุ์ข้าว และนักวิชาการของกรมการข้าว
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-นายกรัฐมนตรีเผยการแก้ไขปัญหาด้านความมั่นคง ประชาชนต้องช่วยกันสอดส่องดูแล พร้อมเข้มงวดการตรวจค้นยานพาหนะเข้า – ออกในพื้นที่
วันจันทร์ที่ 17 ตุลาคม 2559
นายกรัฐมนตรีเผยการแก้ไขปัญหาด้านความมั่นคง ประชาชนต้องช่วยกันสอดส่องดูแล พร้อมเข้มงวดการตรวจค้นยานพาหนะเข้า – ออกในพื้นที่
นายกรัฐมนตรีเผยการแก้ไขปัญหาด้านความมั่นคง ประชาชนต้องช่วยกันสอดส่องดูแล พร้อมเข้มงวดการตรวจค้นยานพาหนะเข้า – ออกในพื้นที่
วันนี้ (30 สิงหาคม 2559) เวลา 14.00 น. ณ บริเวณห้องโถง ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรีกล่าวภายหลังการประชุมคณะรัฐมนตรีถึงวันสถาปนาขบวนการร่วมเพื่อเอกราชปัตตานี (เบอร์ซาตู) ว่า ต้องเพิ่มการรักษาความปลอดภัยให้มากขึ้น โดยเฉพาะเข้มงวดในการตรวจค้นรถที่ผ่านเข้าออกทุกคัน พร้อมกับสร้างการรับรู้ให้กับประชาชนเพื่อให้ความร่วมมือช่วยกันสอดส่องดูแล และปฏิบัติตามกฎหมายอย่างเคร่งครัดเพื่อความปลอดภัยอย่างยั่งยืนต่อไปในอนาคต
----------------------------------------
รัฐบาลไทย-ข่าวทำเนียบรัฐบาล-รมต.นร.สุวิทย์ฯ เป็นประธานการประชุมคณะกรรมการขับเคลื่อนและเร่งรัด การดำเนินงานตามนโยบายรัฐบาล (กขร.) ครั้งที่ 3/2560
วันอังคารที่ 27 มิถุนายน 2560
รมต.นร.สุวิทย์ฯ เป็นประธานการประชุมคณะกรรมการขับเคลื่อนและเร่งรัด การดําเนินงานตามนโยบายรัฐบาล (กขร.) ครั้งที่ 3/2560
ที่ประชุมได้พิจารณาและมีมติเห็นชอบรายงานผลการดําเนินงานขับเคลื่อนและเร่งรัดการดําเนินงานตามนโยบายรัฐบาล
วันนี้ (26 มิถุนายน 2560) เวลา 13.30 น. ณ ตึกสันติไมตรี (หลังใน) ทําเนียบรัฐบาล นายสุวิทย์ เมษินทรีย์ รัฐมนตรีประจําสํานักนายกรัฐมนตรี เป็นประธานการประชุมคณะกรรมการขับเคลื่อนและเร่งรัดการดําเนินงานตามนโยบายรัฐบาล (กขร.) ครั้งที่ 3/2560 ซึ่งสรุปสาระสําคัญ ดังนี้
ที่ประชุมได้พิจารณาและมีมติเห็นชอบรายงานผลการดําเนินงานขับเคลื่อนและเร่งรัดการดําเนินงานตามนโยบายรัฐบาล (วันที่ 12 กันยายน 2559 - 31 พฤษภาคม 2560) ซึ่งหน่วยงานเจ้าภาพหลักได้ส่งให้ฝ่ายเลขานุการฯ เพื่อรวบรวมและรายงานผลการดําเนินงานของแต่ละส่วนราชการเรียบร้อยแล้ว เพื่อนําเสนอนายกรัฐมนตรีและคณะรัฐมนตรีทราบต่อไป
พร้อมกันนี้ ที่ประชุมได้พิจารณาและมีมติเห็นชอบการเร่งรัดและขับเคลื่อนประเด็นการปฏิรูปธนาคารที่ดินและองค์กรด้านที่ดิน ทั้งนี้เป็นไปตามที่สภาขับเคลื่อนและปฏิรูปประเทศ ได้เสนอร่างพระราชบัญญัติธนาคารที่ดิน พ.ศ.... ผ่านความเห็นชอบจากคณะกรรมการประสานงานรวม 3 ฝ่าย ซึ่งเสนอนายกรัฐมนตรีเพื่อพิจารณาแล้วและมีบัญชาเห็นชอบให้ส่งเรื่องให้คณะกรรมการขับเคลื่อนและปฏิรูปการบริหารราชการแผ่นดิน คณะที่ 2 ด้านเศรษฐกิจ คณะที่ 3 ด้านระบบราชการ กฎหมาย และกระบวนการยุติธรรมฯ คณะที่ 4 ด้านสาธารณสุข และคณะที่ 5 ด้านความมั่นคง ลดความเหลื่อมล้ํา การเกษตร ทรัพยากรธรรมชาติและสิ่งแวดล้อม จากนั้นจึงได้มอบหมายให้กระทรวงมหาดไทย กระทรวงทรัพยากรธรรมชาติและสิ่งแวดล้อม กระทรวงการคลัง กระทรวงสาธารณสุข และสถาบันบริหารจัดการธนาคารที่ดิน (องค์การมหาชน) ดําเนินการในส่วนที่เกี่ยวข้องต่อไป
นอกจากนี้ ที่ประชุมได้พิจารณาและมีมติเห็นชอบแนวทางการจัดเวทีสาธารณะเพื่อรับฟังความคิดเห็นร่างสัญญาประชาคม เพื่อสร้างความปรองดอง โดยกองอํานวยการรักษาความมั่นคงภายในประเทศ (กอ.รมน.) ได้จัดเวทีสาธารณะเพื่อรับฟังความคิดเห็นร่างสัญญาประชาคม เพื่อสร้างความปรองดอง 4 ภาค จํานวน 4 ครั้ง ได้แก่ กรุงเทพมหานคร จังหวัดนครราชสีมา จังหวัดพิษณุโลก และจังหวัดนครศรีธรรมราช ทั้งนี้ ร่างสัญญาประชาคมฯ 7 ข้อ ประกอบด้วย
ประชาชนคนไทยทุกคน พึงร่วมมือกันสร้างบรรยากาศความสามัคคีปรองดอง
ประชาชนคนไทยทุกคน พึงน้อมนําศาสตร์พระราชาตามหลักปรัชญาเศรษฐกิจพอเพียง
ประชาชนคนไทยทุกคน พึงยึดมั่นในหลักจริยธรรม คุณธรรม และศีลธรรมในการดําเนินชีวิต
ประชาชนคนไทยทุกคน ร่วมมือกันสนับสนุนการอนุรักษ์ทรัพยากรธรรมชาติและสิ่งแวดล้อม
ประชาชนคนไทยทุกคน พึงใช้ความปรองดองในการรับรู้ข้อมูลข่าวสารจากสื่อต่างๆ
ประชาชนคนไทยทุกคน พึงให้การสนับสนุนด้านสาธารณสุขและการศึกษาที่มีคุณภาพอย่างทั่วถึง
และ 7. ประชาชนคนไทยทุกคน พึงส่งเสริมกระบวนการยุติธรรม โดยยึดถือหลักชอบธรรม
****************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กพช. เดินหน้าสร้างความมั่นคงของระบบไฟฟ้าภาคใต้ ตามแผน PDP 2015  พร้อมหนุนพลังงานทดแทนผ่านโครงการโรงไฟฟ้าประชารัฐ
วันศุกร์ที่ 17 กุมภาพันธ์ 2560
กพช. เดินหน้าสร้างความมั่นคงของระบบไฟฟ้าภาคใต้ ตามแผน PDP 2015  พร้อมหนุนพลังงานทดแทนผ่านโครงการโรงไฟฟ้าประชารัฐ
คณะกรรมการนโยบายพลังงานแห่งชาติ (กพช.) เห็นชอบแนวทางการสร้างความมั่นคงด้านไฟฟ้าภาคใต้ตามแผน PDP 2015 รวมทั้งสนับสนุนการผลิตไฟฟ้าจากพลังงานทดแทนผ่านโครงการโรงไฟฟ้าประชารัฐ เพื่อรองรับความต้องการใช้ไฟฟ้าที่เพิ่มสูงขึ้นในพื้นที่ภาคใต้
วันนี้ (17 กุมภาพันธ์ 2560) ที่ทําเนียบรัฐบาล การประชุมคณะกรรมการนโยบายพลังงานแห่งชาติ (กพช.) ซึ่งมี พล.อ.ประยุทธ์ จันทร์โอชา นายกรัฐมนตรี เป็นประธาน ได้พิจารณาแนวทางการสร้างความมั่นคงด้านไฟฟ้าภาคใต้ ซึ่งปัจจุบันกําลังผลิตไฟฟ้าในพื้นที่ภาคใต้ อยู่ที่ 3,089.5 เมกะวัตต์ ขณะที่ความต้องการไฟฟ้าสูงสุดของระบบการไฟฟ้าฝ่ายผลิตแห่งประเทศไทย (กฟผ.) อยู่ที่ 2,713 เมกะวัตต์ และหากเกิดกรณีวิกฤติหรือเหตุสุดวิสัยที่ทําให้โรงไฟฟ้าหลักในพื้นที่หยุดกะทันหัน จะส่งผลให้ภาคใต้มีกําลังผลิตไฟฟ้าสํารองไม่เพียงพอ ดังนั้น เพื่อเพิ่มความมั่นคงให้ระบบไฟฟ้าของภาคใต้ สนองความต้องการไฟฟ้าที่เพิ่มสูงขึ้นในอนาคต แผนพัฒนากําลังผลิตไฟฟ้าของประเทศไทย พ.ศ. 2558-2579 (PDP 2015) จึงได้บรรจุโครงการโรงไฟฟ้าถ่านหินกระบี่ กําลังผลิตไฟฟ้า 800 เมกะวัตต์ มีกําหนดการจ่ายไฟฟ้าเชิงพาณิชย์ในปี 2562 และโครงการโรงไฟฟ้าถ่านหินเทพา กําลังผลิตไฟฟ้า 2,000 เมกะวัตต์ มีกําหนดการจ่ายไฟฟ้าเชิงพาณิชย์ ตั้งแต่ปี 2564 แต่เนื่องจากมีประชาชนบางส่วนยังไม่เห็นด้วย ทําให้ กฟผ. ไม่สามารถก่อสร้างโรงไฟฟ้าในพื้นที่ภาคใต้ได้ตามแผน จึงได้มีการจัดตั้งคณะกรรมการไตรภาคีฯ เพื่อศึกษาและเสนอแนะแนวทางการดําเนินโครงการให้สอดคล้องกับความต้องการของคนในพื้นที่ โดยมีข้อเสนอแนะให้มีตัวแทนภาคประชาชนเข้าร่วมเป็นกรรมการติดตามตรวจสอบการทํางานของโรงไฟฟ้า ขยายเขตกองทุนพัฒนาพื้นที่โดยรอบโรงไฟฟ้าเกินกว่ารัศมี 5 กิโลเมตรรอบโรงไฟฟ้า ให้ครอบคลุมพื้นที่ที่อาจจะได้รับผลกระทบจากการขนส่งถ่านหิน และให้ กฟผ. ส่งเสริมการผลิตไฟฟ้าจากพลังงานทดแทนในพื้นที่ รวมทั้งบริหารจัดการพื้นที่โครงการตามที่กฎหมายกําหนดอย่างเคร่งครัด นอกจากนี้ นายกรัฐมนตรียังได้มีข้อสั่งการ ให้ กฟผ. ไปดําเนินการให้เกิดกระบวนการมีส่วนร่วมของประชาชนในพื้นที่ สร้างความเข้าใจและการยอมรับก่อนเริ่มดําเนินโครงการ ซึ่ง กฟผ. ได้ดําเนินการตามข้อเสนอแนะของคณะกรรมการไตรภาคีฯ และข้อสั่งการดังกล่าวแล้ว ดังนั้น ที่ประชุม กพช. จึงเห็นชอบให้ดําเนินโครงการโรงไฟฟ้าถ่านหินกระบี่ ตามแผน PDP 2015 เพื่อเพิ่มความมั่นคงให้ระบบไฟฟ้าภาคใต้
พร้อมกันนี้ ที่ประชุม กพช. ยังได้เห็นชอบโครงการโรงไฟฟ้าประชารัฐ สําหรับพื้นที่ 3 จังหวัดชายแดนภาคใต้ จากการผลิตไฟฟ้าชีวมวล และก๊าซชีวภาพ (พืชพลังงาน) โดยรับซื้อไฟฟ้าจากการผลิตไฟฟ้าชีวมวล ไม่เกิน 12 เมกะวัตต์ และจากการผลิตไฟฟ้าจากก๊าซชีวภาพ (พืชพลังงาน) ไม่เกิน 30 เมกะวัตต์ ทั้งนี้ มอบหมายให้กระทรวงพลังงาน คณะกรรมการกํากับกิจการพลังงาน (กกพ.) กําหนดอัตราราคารับซื้อไฟฟ้า เสนอต่อ กบง. พิจารณา โดยคํานึงถึงความเหมาะสมและเป็นธรรม พร้อมให้ กฟผ. บริหารต้นทุนการผลิตไฟฟ้า เพื่อให้สามารถรับซื้อไฟฟ้าจากโครงการโรงไฟฟ้าประชารัฐฯ โดยให้มีผลกระทบต่อผู้ใช้ไฟฟ้าน้อยที่สุด สําหรับการดําเนินโครงการโรงไฟฟ้าประชารัฐฯ ดังกล่าว สอดคล้องกับนโยบายรัฐบาลเพื่อแก้ไขปัญหาพื้นที่ชายแดนภาคใต้ โดยเพิ่มการสร้างงาน สร้างรายได้ ส่งเสริมระบบป้องกันตนเองของประชาชนในพื้นที่ ตลอดจนส่งเสริมการผลิตไฟฟ้าในรูปแบบกระจายศูนย์ ซึ่งจะเป็นการสร้างความมั่นคงในการผลิตไฟฟ้าจากเชื้อเพลิงในชุมชนอย่างยั่งยืน
รัฐบาลไทย-ข่าวทำเนียบรัฐบาล-ธ.ก.ส.ชู “นครสวรรค์โมเดล” เน้นระบบสหกรณ์ยกระดับรายได้เกษตรกร
วันศุกร์ที่ 16 มิถุนายน 2560
ธ.ก.ส.ชู “นครสวรรค์โมเดล” เน้นระบบสหกรณ์ยกระดับรายได้เกษตรกร
ธ.ก.ส.ใช้กระบวนการสหกรณ์การเกษตรเพื่อการตลาดลูกค้าธ.ก.ส.(สกต.) ยกระดับรายได้เกษตรกร ผ่านสกต.ทั่วประเทศ 75 แห่ง ทําธุรกิจรวบรวมและรักษาเสถียรภาพราคาผลผลิต มูลค่ารวมกว่า 10,170 ล้านบาท
ธ.ก.ส.ใช้กระบวนการสหกรณ์การเกษตรเพื่อการตลาดลูกค้าธ.ก.ส.(สกต.) ยกระดับรายได้เกษตรกร ผ่านสกต.ทั่วประเทศ 75 แห่ง ทําธุรกิจรวบรวมและรักษาเสถียรภาพราคาผลผลิต มูลค่ารวมกว่า 10,170 ล้านบาท เล็งนําต้นแบบ ความสําเร็จ “นครสวรรค์โมเดล”ในโครงการจัดการข้าวเพื่อยกระดับรายได้ชาวนาด้วยระบบสหกรณ์ สร้างความเป็นธรรมและความยั่งยืนให้กับเกษตรกรชาวนาทั่วประเทศ
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) เปิดเผยว่า ธ.ก.ส.ขับเคลื่อนการดําเนินงานด้านการสร้างมูลค่าเพิ่มสินค้าเกษตรผ่านสหกรณ์การเกษตรเพื่อการตลาดลูกค้า ธ.ก.ส. (สกต.) ทั่วประเทศ 75 แห่ง โดยในปีที่ผ่านมา สามารถเพิ่มประสิทธิภาพกระบวนการรวบรวม แปรรูปเก็บรักษาเพื่อสร้างมูลค่าเพิ่มผลผลิตเกษตรกรที่สําคัญ ได้แก่ ข้าว ข้าวโพด อ้อย มันสําปะหลัง ยางพารา กาแฟ และผลไม้ มูลค่าการรวบรวม 10,169.64 ล้านบาท
สําหรับนครสวรรค์โมเดล หรือ โครงการจัดการข้าวเพื่อยกระดับรายได้ชาวนาอย่างยั่งยืนด้วยระบบสหกรณ์ เป็นโครงการที่ ธ.ก.ส. และสกต.นครสวรรค์ ประสานความร่วมมือกับ สํานักงานสหกรณ์จังหวัด หอการค้าจังหวัด สํานักงานพาณิชย์จังหวัด เกษตรกรผู้ปลูกข้าวและโรงสี โดยใช้กลไกสหกรณ์รวมกันซื้อรวมกันขาย เชื่อมโยงการผลิตและการตลาดอย่างครบวงจร โดยการสร้างมูลค่าเพิ่มตลาดข้าวพร้อมแบ่งปันผลประโยชน์ที่เป็นธรรม ก่อให้เกิดความเข้มแข็งและความยั่งยืนให้สมาชิกด้วยกระบวนการสหกรณ์ สมาชิกมีส่วนร่วมตั้งแต่การพัฒนาพันธุ์ข้าว การดูแลผลผลิตให้มีคุณภาพ สามารถกําหนดราคาได้ นอกเหนือจากการสนับสนุนสินเชื่อตลอดห่วงโซ่มูลค่าเพิ่มของข้าวแล้ว ธ.ก.ส.ยังสนับสนุนการใช้เทคโนโลยีสารสนเทศมาช่วยในโครงการ เพื่อให้การดําเนินการในทุกขั้นตอนรวดเร็วถูกต้อง
ซึ่งจากการดําเนินงานโครงการฯ ในช่วง 3 ปี ที่ผ่านมาถือว่าประสบความสําเร็จเป็นอย่างดี โดยเห็นได้จากจํานวนเกษตรกรที่เข้าร่วมโครงการฯ ปริมาณข้าวเปลือก มูลค่าข้าวที่เพิ่มขึ้นอย่างต่อเนื่องทุกปี นอกจากนี้เกษตรกรที่เข้าร่วมโครงการยังได้รับประโยชน์จากต้นทุนการผลิตที่ลดลง เนื่องจากกระบวนการรวมกลุ่มในรูปแบบสหกรณ์ผ่าน สกต.นครสวรรค์ ช่วยเพิ่มอํานาจต่อรองในการซื้อปัจจัยการผลิต ชี้นําราคาผลผลิตในตลาดจากการรวบรวมผลผลิตของสมาชิกและนํากําไรสุทธิที่ได้จากการดําเนินงานในแต่ละปีมาปันผลให้กับสมาชิก ผลพลอยได้จากการสีแปร เช่น แกลบ รํา ข้าวท่อนและปลายข้าว สามารถนํามาขายและเฉลี่ยคืนเงินปันผลให้กับสมาชิกโครงการทุกราย
“ธ.ก.ส. พร้อมที่จะยกระดับนครสวรรค์โมเดลให้มีประสิทธิภาพมากขึ้น ทั้งบูรณาการโครงการของรัฐบาล เช่น โครงการเกษตรแปลงใหญ่ เพื่อลดต้นทุนการผลิตข้าว เพิ่มผลผลิตต่อไร่ และการขยายความร่วมมือเพื่อสนับสนุนด้านการตลาดในรูปแบบเครือข่ายประชารัฐ และพร้อมนํานครสวรรค์โมเดลที่เป็นระบบการบริหารจัดการข้าวตลอดห่วงโซ่อุปทานที่ออกแบบมาให้เป็นระบบเกื้อกูล แบ่งปันที่เป็นธรรม ผ่านกระบวนการสหกรณ์ และเครือข่ายประชารัฐไปขยายผลกับเกษตรกรผู้ปลูกข้าวในพื้นที่อื่น ๆ เพื่อแก้ปัญหาการจัดการข้าวและยกระดับรายได้ของเกษตรกรอย่างยั่งยืนต่อไป” นายอภิรมย์กล่าว
รัฐบาลไทย-ข่าวทำเนียบรัฐบาล-มหาดไทยแถลง 6 วัน ตลาดประชารัฐฮิต ประชาชนลงทะเบียนผู้ค้าแล้วกว่า 3.4 หมื่นคน
วันพฤหัสบดีที่ 16 พฤศจิกายน 2560
มหาดไทยแถลง 6 วัน ตลาดประชารัฐฮิต ประชาชนลงทะเบียนผู้ค้าแล้วกว่า 3.4 หมื่นคน
มหาดไทยแถลง 6 วัน ตลาดประชารัฐฮิต ประชาชนลงทะเบียนผู้ค้าแล้วกว่า 3.4 หมื่นคน
วันนี้ (16พ.ย.60)พลเอก อนุพงษ์ เผ่าจินดา รัฐมนตรีว่าการกระทรวงมหาดไทยเปิดเผยว่า ตามที่กระทรวงมหาดไทยได้บูรณาการร่วมกับหน่วยงานที่เกี่ยวข้องดําเนินการรับลงทะเบียนผู้ประกอบการโครงการตลาดประชารัฐ ให้แก่พี่น้องประชาชน เกษตรกร พ่อค้า แม่ค้า ผู้มีรายได้น้อย และผู้ได้รับความเดือดร้อนจากการไม่มีสถานที่ค้าขาย ที่ศูนย์ดํารงธรรมจังหวัด ศูนย์ดํารงธรรมอําเภอ และสํานักงานเขตทั้ง 50 เขตในกรุงเทพมหานคร ตั้งแต่วันที่ 10 พฤศจิกายน 2560 เป็นต้นมานั้นพบว่าพี่น้องประชาชนให้ความสนใจเดินทางมาลงทะเบียนกันอย่างต่อเนื่อง ซึ่งตลอด 6 วันของการเปิดรับลงทะเบียน ทุกหน่วยงานในพื้นที่ดําเนินการเป็นไปด้วยความเรียบร้อย โดยมียอดสะสมของผู้ลงทะเบียนทั้งสิ้น 34,636 ราย ด้านตลาดที่ได้รับความนิยมสูงสุด ยังคงเป็น ตลาดประชารัฐคนไทยยิ้มได้ กรมการพัฒนาชุมชน 21,043 ราย ตามด้วย ตลาดประชารัฐท้องถิ่นสุขใจ 16,127 ราย และตลาดประชารัฐของดีจังหวัด 8,138 ราย
ในส่วนของประเภทสินค้าที่ประชาชนจะนํามาจําหน่าย 3 ลําดับแรก ได้แก่ 1. สินค้าเกษตร 8,117 ราย 2. อาหารพร้อมรับประทาน ข้าวแกง 7,622 ราย และ 3. ผัก ผลไม้ปลอดภัย 6,235 ราย
ในด้านประเภทของผู้ประกอบการ 3 ลําดับแรก ได้แก่ 1. พ่อค้า/แม่ค้า 15,817 ราย 2. เกษตรกร 7,917 ราย และ 3. กลุ่มOTOP3,955 ราย
สําหรับพื้นที่/จังหวัดที่มีผู้มาลงทะเบียนสูงสุด 3 อันดับ คือ 1. กรุงเทพมหานคร 2,417 ราย 2. จังหวัดศรีสะเกษ 2,084 ราย และ 3. จังหวัดนครราชสีมา 1,928 ราย
รัฐมนตรีว่าการกระทรวงมหาดไทยกล่าวเพิ่มเติมว่า กระทรวงมหาดไทยได้เน้นย้ําให้ทุกพื้นที่ได้เร่งประชาสัมพันธ์สร้างการรับรู้การรับลงทะเบียนผู้ประกอบการตลาดประชารัฐโดยเน้นสื่อสารมวลชนภายในท้องถิ่นเพื่อเข้าถึงพี่น้องประชาชนได้อย่างทั่วถึง และในโอกาสนี้ กระทรวงมหาดไทยขอเชิญชวนพี่น้องประชาชน เกษตรกร พ่อค้า แม่ค้า กลุ่มOTOPผู้มีรายได้น้อย และผู้ที่ได้รับความเดือดร้อนจากการไม่มีสถานที่ค้าขาย ไปลงทะเบียนเป็นผู้ประกอบการตลาดประชารัฐ จนถึงวันที่ 30 พฤศจิกายน 2560 นี้ ที่ศูนย์ดํารงธรรมจังหวัด ศูนย์ดํารงธรรมอําเภอ ทั่วประเทศ และสํานักงานเขตทั้ง 50 เขตในกรุงเทพมหานคร.
ครั้งที่ 172/2560
กองสารนิเทศ สํานักงานปลัดกระทรวงมหาดไทย
โทร. 0-22224131-2
รัฐบาลไทย-ข่าวทำเนียบรัฐบาล-“อนุทิน” ร่วมหารืออาเซียน ป้องกันโรคระหว่างประเทศ
วันเสาร์ที่ 31 สิงหาคม 2562
“อนุทิน” ร่วมหารืออาเซียน ป้องกันโรคระหว่างประเทศ
รองนายกรัฐมนตรีและรัฐมนตรีว่าการกระทรวงสาธารณสุข ร่วมหารือรัฐมนตรีสาธารณสุขอาเซียนบวกสาม ป้องกันโรคติดต่อระหว่างประเทศ และประชุมรัฐมนตรีสาธารณสุขอาเซียน-จีน พัฒนานวัตกรรมเพื่อเพิ่มคุณภาพการรักษาพยาบาล ที่เมืองเสียมราฐ กัมพูชา
รองนายกรัฐมนตรีและรัฐมนตรีว่าการกระทรวงสาธารณสุข ร่วมหารือรัฐมนตรีสาธารณสุขอาเซียนบวกสาม ป้องกันโรคติดต่อระหว่างประเทศ และประชุมรัฐมนตรีสาธารณสุขอาเซียน-จีน พัฒนานวัตกรรมเพื่อเพิ่มคุณภาพการรักษาพยาบาล ที่เมืองเสียมราฐ กัมพูชา
นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข ให้สัมภาษณ์ภายหลังเข้าร่วมประชุมรัฐมนตรีสาธารณสุขอาเซียนบวกสาม ครั้งที่ 8 (The 8th ASEAN Plus Three Health Ministers Meeting: APTHMM) และประชุมรัฐมนตรีสาธารณสุขอาเซียน-จีน ครั้งที่ 7 (The 7th ASEAN-China Health Ministers Meeting: ACHMM) เมื่อวันที่ 30 สิงหาคม ที่ผ่านมา ณ เมืองเสียมราฐ ราชอาณาจักรกัมพูชา ว่า ได้เป็นตัวแทนของประเทศไทยเข้าร่วมประชุมรัฐมนตรีสาธารณสุขอาเซียนบวกสาม ครั้งที่ 8 (The 8th ASEAN Plus Three Health Ministers Meeting: APTHMM) ณ เมืองเสียมราฐ ราชอาณาจักรกัมพูชา โดยมีประเทศสมาชิกอาเซียน รวมทั้งจีน ญี่ปุ่น และเกาหลีใต้ ร่วมหารือในประเด็นการเพิ่มความเข้มแข็งและศักยภาพของประเทศสมาชิกอาเซียนในการป้องกันโรคติดต่อระหว่างประเทศ
“ประเทศไทยเน้นความสําคัญความร่วมมือระหว่างประเทศ บนพื้นฐานของการไว้เนื้อเชื่อใจ สร้างเครือข่ายและดําเนินงานร่วมกัน เพิ่มความเข้มแข็งรับมือกับโรคติดต่อระหว่างประเทศ เพื่อการพัฒนาที่ยั่งยืน” นายอนุทิน กล่าว
นอกจากนี้ รัฐมนตรีว่าการกระทรวงสาธารณสุขยังได้ร่วมประชุมรัฐมนตรีสาธารณสุขอาเซียน-จีน ครั้งที่ 7 (The 7th ASEAN-China Health Ministers Meeting: ACHMM) หารือประเด็นนวัตกรรมเพื่อเพิ่มคุณภาพการรักษาพยาบาลและการให้บริการทางการแพทย์ซึ่งเป็นหัวใจสําคัญของระบบสุขภาพและหลักประกันสุขภาพถ้วนหน้า โดยกล่าวถึงคุณสมบัติของระบบสุขภาพที่ดี 3 ประการ ได้แก่ EQE ความเท่าเทียม (Equity) คุณภาพ (Quality) และประสิทธิภาพ (Efficiency) ประเทศไทยได้พัฒนาระบบรับรองคุณภาพสถานพยาบาลมากกว่า 25 ปี ดําเนินงานผสมผสานระหว่างความมุ่งมั่นทางจิตวิญญาณและแนวทางที่เป็นระบบ นับว่าเป็นนวัตกรรมทางสังคม หรือ Social innovation อีกอย่างหนึ่ง รวมถึงได้พัฒนาระบบช่องทางด่วน (Fast Track) ในโรคที่ต้องได้รับการรักษาอย่างเร่งด่วน เช่น หัวใจวายเฉียบพลัน นอกจากนี้ยังได้รับพัฒนาระบบขึ้นทะเบียนร้านยาคุณภาพให้สามารถจ่ายยาตามใบสั่งแพทย์ ซึ่งช่วยลดความแออัดในโรงพยาบาล อย่างไรก็ตาม ประเทศไทยได้นําการแพทย์ดั้งเดิมและยาสมุนไพรกลับมาใช้ในการรักษาเพิ่มมากขึ้น เช่น การใช้สารสกัดจากกัญชาในการรักษาคนไข้ ซึ่งกําลังทําการวิจัยเพื่อประโยชน์ต่อการพัฒนาการให้บริการทางสุขภาพต่อไป
************************ 31 สิงหาคม 2562